b'\n_START_ARTICLE_\nLietuvos draudik\xc5\xb3 asociacija\n_START_PARAGRAPH_\nLietuvos draudik\xc5\xb3 asociacija\xc2\xa0\xe2\x80\x93 asocijuota verslo organizacija, vienijanti Lietuvoje veikian\xc4\x8dias ne gyvyb\xc4\x97s draudimo bendroves, u\xc5\xbesienio bendrovi\xc5\xb3 filialus ir Lietuvos Respublikos transporto priemoni\xc5\xb3 draudik\xc5\xb3 biur\xc4\x85._NEWLINE_Lietuvos draudik\xc5\xb3 asociacija buvo \xc4\xafkurta 1992 m. rugpj\xc5\xab\xc4\x8dio 18 d., spalio 15 d. \xc4\xafregistruota Vilniaus miesto savivaldyb\xc4\x97s administracijoje._NEWLINE_Asociacija siekia formuoti bendr\xc4\x85 ne gyvyb\xc4\x97s draudimo bendrovi\xc5\xb3 politik\xc4\x85, vykdyti koordinuot\xc4\x85 nari\xc5\xb3 veikl\xc4\x85, atstovauti nari\xc5\xb3 interesams bei paprastai ir ai\xc5\xa1kiai visuomenei pristatyti ne gyvyb\xc4\x97s draudimo bendrovi\xc5\xb3 teikiamas paslaugas bei aktuali\xc4\x85 informacij\xc4\x85. Nuo 2002-\xc5\xb3j\xc5\xb3 dalyvauja Lietuvos verslo konfederacijos \xe2\x80\x9eICC Lietuva" veikloje._NEWLINE_Asociacijos direktorius yra Andrius Romanovskis.\n_START_SECTION_\nStrukt\xc5\xabra\n_START_PARAGRAPH_\nAuk\xc5\xa1\xc4\x8diausia asociacijos institucija\xc2\xa0\xe2\x80\x93 visuotinis nari\xc5\xb3 susirinkimas, kuriame kiekvien\xc4\x85 nar\xc4\xaf atstovauja jo vadovas arba \xc4\xafgaliotas asmuo. Kolegialus valdymo organas yra asociacijos taryba (jos narius renka susirinkimas 3 met\xc5\xb3 kadencijai). Tarybos pirminink\xc4\x97\xc2\xa0\xe2\x80\x93 \xc5\xbdaneta Stankevi\xc4\x8dien\xc4\x97, If P&C Insurance AS filialo Lietuvoje vadov\xc4\x97. Asociacijos administracijai vadovauja direktorius (3 met\xc5\xb3 kadencijai skiria asociacijos taryba)\xc2\xa0\xe2\x80\x93 Andrius Romanovskis.'